ตลท.ร่วม “นายร้อย-สมาคมแม่บ้าน” อบรม “เงินทองต้องวางแผน”
ตลาดหลักทรัพย์แห่งประเทศไทยร่วมกับ โรงเรียนนายร้อยตำรวจ-สมาคมแม่บ้านตำรวจ อบรมหลักสูตร“เงินทองต้องวางแผน” ตอน “ก้าวสู่ชีวิตวัยทำงาน” แก่นักเรียนนายร้อยตำรวจ
ตลาดหลักทรัพย์แห่งประเทศไทยร่วมกับ โรงเรียนนายร้อยตำรวจ-สมาคมแม่บ้านตำรวจ อบรมหลักสูตร“เงินทองต้องวางแผน” ตอน “ก้าวสู่ชีวิตวัยทำงาน” แก่นักเรียนนายร้อยตำรวจ
28 ม.ค. 2565

ตลาดหลักทรัพย์แห่งประเทศไทย (ตลท.) ร่วมกับ โรงเรียนนายร้อยตำรวจ และสมาคมแม่บ้านตำรวจ จัดอบรมหลักสูตร “เงินทองต้องวางแผน” ตอน “ก้าวสู่ชีวิตวัยทำงาน” สำหรับนักเรียนนายร้อยตำรวจที่กำลังจะจบการศึกษา จำนวน 265 นาย โดยมี รองศาสตราจารย์พลตำรวจโท ธัชชัย ปิตะนีละบุตร ผู้บัญชาการโรงเรียนนายร้อยตำรวจ, รัตนาภรณ์ สีวลีพันธ์ นายกสมาคมแม่บ้านตำรวจ และพรรณวดี ลดาวัลย์ ณ อยุธยา ผู้ช่วยผู้จัดการ หัวหน้ากลุ่มงานพัฒนาความรู้ตลาดทุน ตลาดหลักทรัพย์แห่งประเทศไทย ร่วมเปิดการอบรมเมื่อ 24 ม.ค. ที่ผ่านมา
สำหรับหลักสูตร “เงินทองต้องวางแผน” ตอน “ก้าวสู่ชีวิตวัยทำงาน” เป็นหลักสูตรเพื่อส่งเสริมความรู้ทางการเงินและสร้างแรงบันดาลใจเริ่มต้นวางแผนการเงินและลงทุนตั้งแต่อายุยังน้อย องค์กรที่สนใจความรู้ด้านการเงินของตลาดหลักทรัพย์ฯ ดูรายละเอียดเพิ่มเติมที่ www.set.or.th/happymoney